nahid-hub/BLUGE-bengali-wikipedia-section-title-prediction huggingface dataset:
জেলার বেশিরভাগ জনগোষ্ঠী বাংলাভাষায় কথা বলে। কথ্য উপভাষাটি (রাঢ়ি উপভাষা) কম-বেশি দক্ষিণ বঙ্গের মতো, তবে কিছুটা আঞ্চলিক প্রভাব লক্ষ্য করা যায় । বাংলা ভাষার একটি ছোট উপভাষা, মালদাইয়া (জঙ্গিপুরী, শেরশাহবাদিয়া নামেও পরিচিত) জেলার জঙ্গিপুর মহকুমার জনসাধারণের মধ্যে বহুল প্রচলিত। এছাড়াও, বাংলা ভাষার দ্বারা প্রভাবিত হিন্দি-উর্দু ভাষার একটি কথ‍্যভাষা, খোট্টা ভাষা ( মালদহ, মুর্শিদাবাদ ও বীরভূমের কিছু অঞ্চলে এবং এছাড়াও মেদিনীপুরের কিছু অংশে প্রচলিত) জেলার উত্তরাংশের কিছু এলাকায় (বিশেষত ফারাক্কা, সামসেরগঞ্জ, সুতি, জঙ্গীপুর এলাকায়) ক্ষুদ্র জনগোষ্ঠীর মধ্যে প্রচলিত।

সঠিক অনুচ্ছেদ শিরোনাম কোনটি?
titleA. শিক্ষা ও শিক্ষা প্রতিষ্ঠান
titleB. প্রশাসনিক এলাকা
titleC. ভৌগোলিক সীমানা
titleD. ভাষা ও সংস্কৃতি
উত্তর: titleD
কতিপয় বেকট্রিয় রাজা ডেমিট্রিয়াসের মৃত্যুর পর ভারতবর্ষ অধিগ্রহণ করেন। বেকট্রিয় রাজা পানতালিয়ন ও আগাথোক্লিস প্রথম তাদের মুদ্রাগুলোতে গ্রীক ভাষার পাশাপাশি ভারতীয় ব্রাহ্মীলিপি ব্যবহার শুরু করেছিলেন। তারা মুদ্রাগুলোর ভারতীয় করণের জন্য হিন্দু দেবদেবী, বিষ্ণুর অবতার, বুদ্ধ ও বৌদ্ধ চিহ্ন ছাড়াও ভারতের কিছু জন্তুর অবয়ব মুদ্রিত করেন। এই ধরনের মুদ্রা তক্ষশিলায়ও আবিষ্কৃত হওয়ায় ধারণা করা হয় তাদের শাসনামলে (আনুমানিক খ্রিস্টপূর্ব ১৮৫-১৭০) গান্ধার বেকট্রিয়ার অধীনে ছিল। পরবর্তীকালের রাজাদের মুদ্রায় উভয় ভাষার প্রচলন থাকলেও গ্রীক দেবদেবীর প্রতিরূপ বেশি প্রাধান্য পেত। প্রথম ও দ্বিতীয় মেনানডারের মুদ্রায় বৌদ্ধধর্মীয় ধর্মচক্র চিহ্নের ব্যাবহার বেশ প্রকট।

সঠিক অনুচ্ছেদ শিরোনাম কোনটি?
titleA. রাজ্যের মধ্যাঞ্চলে ক্ষমতা চ্যুতি
titleB. ইতিহাস
titleC. হিন্দুকুশ অঞ্চলে শাসন অবসান
titleD. মুদ্রানীতি
উত্তর: titleD
১৯৯৬ সাল থেকে দলটি আন্তর্জাতিক ক্রিকেটে অংশগ্রহণ করছে। পাশাপাশি প্রতিটি এসিসি ট্রফি, এসিসি টুয়েন্টি২০ কাপ, ২০০১ আইসিসি ট্রফি এবং দুইটি আইসিসি আন্তঃমহাদেশীয় কাপ প্রতিযোগিতায় অংশগ্রহণ করে। সাম্প্রতিককালে আইসিসি বিশ্ব টুয়েন্টি২০ বাছাই পর্বে নেপাল দলের সম্পৃক্ততা রয়েছে। নেপাল বর্তমানে ২০১৩ সালের আইসিসি বিশ্ব ক্রিকেট লীগ ডিভিশন থ্রী প্রতিযোগিতা বিজয়ী। এরফলে তারা নিউজিল্যান্ডে অনুষ্ঠিত ২০১৪ সালের ক্রিকেট বিশ্বকাপ বাছাইপর্বে অংশগ্রহণের জন্য যোগ্যতা অর্জন করে। ২৭ নভেম্বর, ২০১৩ তারিখে নেপাল ক্রিকেট দল বাংলাদেশে অনুষ্ঠিত ২০১৪ সালের আইসিসি বিশ্ব টুয়েন্টি২০ প্রতিযোগিতায় অংশগ্রহণের সুযোগ পায়। এরফলে দলটি আন্তর্জাতিক ক্রিকেট কাউন্সিলের উদ্যোগে অনুষ্ঠিত প্রথম বড় ধরনের প্রতিযোগিতায় অংশগ্রহণ করে।

সঠিক অনুচ্ছেদ শিরোনাম কোনটি?
titleA. আইসিসি বিশ্ব টুয়েন্টি২০
titleB. খেলোয়াড়
titleC. সাফল্যগাঁথা
titleD. ইতিহাস
উত্তর: titleC
তিনি জন্মেছিলেন পশ্চিমবঙ্গের জলপাইগুড়িতে। তার শৈশবকাল কেটেছে অরুনাচল প্রদেশের তিরাপ জেলার দেওমালি শহরে। তিনি পরে পরিবারের সাথে জলপাইগুড়িতে তার 
পৈত্রিক বাড়িতে ফিরে আসেন। তিনি জলপাইগুড়ি হলি চাইল্ড স্কুলে পড়েছেন। এরপর পড়েছেন বিন্নাগুড়ির সেন্ট জেমস স্কুলে।
তারপর তিনি কলকাতায় আসেন এবং সেখান থেকে ২০০৬ সালে ইংরেজিতে স্নাতক ডিগ্রি লাভ করেন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. ব্যক্তিজীবন
titleC. ধারাবাহিক
titleD. প্রারম্ভিক জীবন
উত্তর: titleD
মার্চ মাস থেকে মে মাস পর্যন্ত সময়ে পশ্চিমবঙ্গে গ্রীষ্মকাল বিরাজ করে । মার্চ মাস থেকে বায়ুমণ্ডলের উষ্ণতা বাড়তে থাকে এবং মে মাসে উত্তাপ সর্বোচ্চ হয় । গ্রীষ্মকালে পশ্চিমবঙ্গের  সমভূমি অঞ্চলের উত্তাপ ক্রমশ অসহ্য হয়ে উঠতে থাকে । এই সময় সমভূমি অঞ্চলের উষ্ণতা ২৬° সেলসিয়াস থেকে ৪৫° সেলসিয়াস পর্যন্ত হয় । গ্রীষ্মকালে পশ্চিমের মালভূমি অঞ্চলে উত্তাপের প্রকোপ তুলনামূলক ভাবে অনেক বেশি হয় এবং মালদহ অঞ্চলে দুপুরে উত্তপ্ত ‘লু’ বাতাস প্রবাহিত হতে থাকে । গ্রীষ্মকালে পশ্চিমবঙ্গের গড় উত্তাপ ২০° থেকে ৩০° সেলসিয়াসের মধ্যে থাকে । তবে স্থানে স্থানে গড় তাপমাত্রার পার্থক্য দেখা যায় । দুর্গাপুর, আসানসোল প্রভৃতি স্থানে তাপমাত্রা ৪০° থেকে ৪৫° সেলসিয়াস পর্যন্ত ওঠে । তবে উচ্চতার জন্য জলপাইগুড়িতে এবং সমুদ্রের নিকটবর্তী হওয়ায় সাগর দ্বীপে তাপমাত্রা ২০° সেলসিয়াসের নিচে থাকে । পর্বতের উঁচু স্থানে অবস্থিত হওয়ায় গ্রীষ্মকালে শিলিগুড়ি বাদে দার্জিলিং জেলার আবহাওয়া খুব মনোরম ও আরামদায়ক হয় । মোটামুটিভাবে ১৪° থেকে ১৭° সেলসিয়াসের মধ্যে থাকে । পশ্চিমবঙ্গের সমভূমি অঞ্চলে এপ্রিল-মে মাসে কালবৈশাখী ঝড় হয় । কালবৈশাখীর স্বল্পস্থায়ী বৃষ্টিপাতের সঙ্গে প্রবল ঝড়, বজ্রপাত ও প্রচুর শিলাবৃষ্টি হয় ।

সঠিক অনুচ্ছেদ শিরোনাম কোনটি?
titleA. মানবীয় ভূগোল
titleB. শুষ্ক গ্রীষ্মকাল
titleC. গঙ্গার বদ্বীপ অঞ্চল
titleD. উত্তরের পার্বত্য অঞ্চল
উত্তর: titleB
সমগ্র খেলোয়াড়ী জীবনে মাত্র ৫ টেস্টে অংশ নেয়ার সুযোগ পেয়েছিলেন। ১৯৬০-এর দশকের মাঝামাঝি সময়ে অস্ট্রেলিয়া, দক্ষিণ আফ্রিকা ও নিউজিল্যান্ডের বিপক্ষে পাঁচটি টেস্টে অংশগ্রহণ করেছিলেন।

২৩ জুলাই, ১৯৬৪ তারিখে সফরকারী অস্ট্রেলিয়ার বিপক্ষে টেস্ট ক্রিকেটে অভিষেক ঘটে ফ্রেড রামসে’র। ম্যানচেস্টারের ওল্ড ট্রাফোর্ডে টেস্ট ক্রিকেটে অভিষেক খেলায় বব সিম্পসনের ৩১১ রানের কল্যাণে পাহাড়সম ৬৫৬/৮ তুলে সফরকারীরা। ৩৫.৫ ওভার বোলিং করে ২/৯৯ পান যা কিছুটা স্বস্তিদায়ক ছিল। অবশ্য স্বাগতিক ইংরেজ দলও ৬০০ রানের কোটা স্পর্শ করতে পেরেছিল। ওভালের পঞ্চম টেস্টে তাকে মূল একাদশে রাখা হয়নি।

১৯৬৫ সালে নিউজিল্যান্ড দল ইংল্যান্ড গমন করে। তিন টেস্টে গড়া সিরিজের প্রত্যেকটিতেই তার অংশগ্রহণ ছিল। লর্ডসের দ্বিতীয় টেস্টে ব্যক্তিগত সেরা ৪/২৫ লাভ করেন। সমগ্র সিরিজে ২৫.৪৪ গড়ে নয় উইকেট দখল করেছিলেন তিনি। জুলাইয়ের শেষদিকে দক্ষিণ আফ্রিকার বিপক্ষে সিরিজের প্রথম টেস্টেও তাকে দলে রাখা হয়েছিল। খেলায় ছয় উইকেট দখল করলেও এটিই তার ইংল্যান্ডের পক্ষে সর্বশেষ টেস্টে অংশগ্রহণ ছিল।

সঠিক অনুচ্ছেদ শিরোনাম কোনটি?
titleA. কাউন্টি ক্রিকেট
titleB. প্রশাসনে অংশগ্রহণ
titleC. টেস্ট ক্রিকেট
titleD. অবসর
উত্তর: titleC
কোচবিহার পঞ্চানন বর্মা বিশ্ববিদ্যালয়, কৃষি বিশ্ববিদ্যালয়‚ পুন্ডিবারী কোচবিহার আচার্য ব্রজেন্দ্রনাথ স্মৃতি মহাবিদ্যালয়, তুফানগঞ্জ মহাবিদ্যালয়, মেখলীগঞ্জ মাহাবিদ্যালয়, দিনহাটা মহাবিদ্যালয়, মাথাভাঙ্গা মহাবিদ্যালয় ইত্যাদী বিশ্ববিদ্যালয় ও মহাবিদ্যালয় ও বহুসংখ্যক উচ্চ ও নিম্নবিদ্যালয় এই জেলার অন্তর্গত৷

সঠিক অনুচ্ছেদ শিরোনাম কোনটি?
titleA. ভূগোল
titleB. পরিবহনব্যাবস্থা
titleC. আবহাওয়া ও জলবায়ু
titleD. শিক্ষাব্যাবস্থা
উত্তর: titleD
২০১১ সালের আদমশুমারি অনুসারে বারাসাত শহরের জনসংখ্যা হল ২,৮৩,৪৪৩ জন। এর মধ্যে পুরুষ ৫১%, এবং নারী ৪৯%।

এখানে সাক্ষরতার হার ৭৭%, পুরুষদের মধ্যে সাক্ষরতার হার ৮১% এবং নারীদের মধ্যে এই হার ৭৩%। সারা ভারতের সাক্ষরতার হার ৫৯.৫%, তার চাইতে বারাসত এর সাক্ষরতার হার বেশি।

এই শহরের জনসংখ্যার ১০% হল ৬ বছর বা তার কম বয়সী।

সঠিক অনুচ্ছেদ শিরোনাম কোনটি?
titleA. সড়কপথ
titleB. শিক্ষা
titleC. যোগাযোগের ব্যবস্থা
titleD. জনসংখ্যা
উত্তর: titleD
এখানে ব্রাঞ্চ প্রেডিকশন এনালাইসিস (বিপিএ) ব্যবহার করে একটি সাইড-চ্যানেল আক্রমণ বর্ণনা করা হয়েছে। অনেক প্রসেসর ব্রাঞ্চ নির্ণায়ক ব্যবহার করে যাতে কোন প্রোগ্রামের নির্দেশনা তালিকায় থাকা শর্তমূলক ব্রাঞ্চকে নিতে হবে কিনা তা জানা যায়। অনেক সময় এই প্রসেসরগুলো সিমুলটেনাস মাল্টিথ্রেডিং (এসএমটি) প্রয়োগ করে। ব্রাঞ্চ প্রেডিকশন এনালাইসিস এই প্রসেসরগুলো দিয়ে একটি স্পাই প্রসেস চালায় প্রাইভেট কি আবিষ্কার করার জন্য।

সিম্পল ব্রাঞ্চ প্রেডিকশন এনালাইসিস (এসবিপিএ) দাবি করে এটি অ-পরিসংখ্যানগতভাবে বিপিএ কে উন্নত করতে পেরেছে। তাদের কাগজে, "সিম্পল ব্রাঞ্চ প্রেডিকশন এনালাইসিসের ক্ষমতায়", এসবিপিএর উদ্ভাবকরা (ওনার এসিকমেজ এবং সেটিন কায়া কস) দাবি করে আরএসএ কির ১০বার পুনরাবৃত্তিতে তারা ৫১২বিটের মাঝে ৫০৮বিটকে আবিষ্কার করতে পেরেছে।

আরএসএ র কার্যকারীতায় একটি পাওয়ার ত্রুটি আক্রমন সম্পর্কে ২০১০সালে বর্ণনা করা হয়েছে। উদ্ভাবক সিপিইউতে ক্ষমতার বাইরে বিভিন্ন মানের ভোল্টেজ দিয়ে কি পেতে সক্ষম হয়েছিল; এটির কারণে সার্ভারে নানা পাওয়ার ত্রুটি দেখা দেয়।

সঠিক অনুচ্ছেদ শিরোনাম কোনটি?
titleA. সাইড-চ্যানেল এনালাইসিস আক্রমণ
titleB. শক্তিশালী সংখ্যা তৈরির গুরুত্ব
titleC. বার্তা স্বাক্ষর
titleD. প্যাডিং নকশা
উত্তর: titleA
অদ্বৈতবাদীরা বিশ্বাস করেন, জাগতিক দুঃখকষ্টের কারণ হল মায়া। এই মায়াই মিথ্যা বা বৈতথ্য নামে পরিচিত। একমাত্র ব্রহ্মজ্ঞানই মায়াকে ধ্বংস করতে সক্ষম। সাধারণ ভূমিতে জীব ও ঈশ্বর “পরস্পর থেকে ভিন্ন এবং শুদ্ধ চৈতন্য ও সর্বোচ্চ সত্য (পারমার্থিকা) ব্রহ্মের তুলনায় সত্যের এক ধাপ নিচে অবস্থিত বলে ধারণা করা হয়”। মায়া অপসারিত হলে "ব্রহ্ম সত্যং জগন্মিথ্যা জীবো ব্রহ্মৈব ন অপরঃ" (ব্রহ্ম সত্য জগৎ মিথ্যা, জীব ও ব্রহ্ম ভিন্ন নয়) এই সত্য উপলব্ধি করা সম্ভব হয়:
ব্রহ্মজ্ঞান লাভের এই অবস্থাকেই বলা হয় “জীবন্মুক্ত”।

সঠিক অনুচ্ছেদ শিরোনাম কোনটি?
titleA. জীবন্মুক্ত
titleB. দর্শন
titleC. উপনিষদের প্রভাব
titleD. সিদ্ধিগ্রন্থ
উত্তর: titleA
আদা মোরব্বা (থেঁতলানো আদা) আদা, চিনি ইত্যাদি দিয়ে তৈরি করা হয়। এটি রান্না করে আয়তক্ষেত্রাকার করে ছোট ছোট টুকরো করা হয়। এটি তামিলনাড়ু, কেরল, অন্ধ্র প্রদেশ এবং কর্ণাটকের দক্ষিণ ভারতীয় অঞ্চলে খুব জনপ্রিয় একটি লোকজ ওষুধ। এটি অজীর্ণ, বমি বমি ভাব, অসুস্থতার চিকিত্সার জন্য সকালে খাবার হিসাবে ব্যাপকভাবে ব্যবহার করা হয়। এটি কখনো কখনো মিছরি হিসাবেও খাওয়া হয়। মিছরি হিসাবে তৈরি মোরব্বায় অতিরিক্ত মিষ্টি যোগ করা হয়।

সঠিক অনুচ্ছেদ শিরোনাম কোনটি?
titleA. ফল দিয়ে মোরব্বা
titleB. এক ধরনের পণ্য
titleC. আদা মোরব্বা
titleD. দক্ষিণ ককেশাস
উত্তর: titleC
১৯৬৭ খ্রিষ্টাব্দে দেবব্রত রেজ ফাউস্ট-এর প্রথম পর্বের একটি অনুবাদ করেছিলেন, “ফাউস্ট: বিয়োগান্ত নাটকের প্রথম পর্ব (১৭৭৩-১৮০৮)” শিরোনামে। গ্যেটের করা রেছিলেন ফাউস্ট-এর একটি খসড়ার পরিমার্জিত ও পরিবর্ধিত রূপ এই প্রথম ভাগ। দেবব্রত রেজ ফাউস্ট বাংলা ভাষায় অনুবাদ করেছেন মূল জার্মান ভাষা থেকে। এর ফলে তার অনুবাদ মূলানুগত। ১৯৬৭ খ্রিষ্টাব্দে অনুবাদ করলেও তিনি তা জীবদ্দশায় প্রকাশ করেন নি। তার মৃত্যুর পর ২০১৫ খ্রিষ্টাব্দে ঢাকার ইউপিএল এই গ্রন্থটি প্রকাশ করে। তার অনুবাদ থেকে কিছু অংশ নিম্নরূপ:
সঠিক অনুচ্ছেদ শিরোনাম কোনটি?
titleA. আহমদ ছফাকৃত অনুবাদ
titleB. দেব্রবত রেজ-এর অনুবাদ
titleC. ফাউস্ট রচনার ইতিহাস
titleD. ফাউস্টের মূল কাহিনী
উত্তর: titleB
ঘর্ষণ এবং বায়ু প্রবাহ ব্যবস্থাপনায় অসুবিধা দ্বারা -তিহাসিকভাবে হাই-স্পিড রেলের উন্নয়ন বাধাগ্রস্থ হয়েছে, যানবাহন উচ্চ গতিতে পৌঁছালে উভয়ই যথেষ্ট হয়ে ওঠে। ভ্যাকট্রেন ধারণা তাত্ত্বিকভাবে খালি (বায়ুবিহীন) বা আংশিকভাবে সরিয়ে নেওয়া টিউবগুলিতে চৌম্বকীয়ভাবে উত্তোলন ট্রেন চালিয়ে এই প্রতিবন্ধকতাগুলি দূর করে, যা প্রতি ঘণ্টায় কয়েক হাজার মাইল গতিবেগের সম্ভাবনা রাখে। ম্যাগলেভের উচ্চ ব্যয় এবং বড় দূরত্বে শূন্যতা বজায় রাখতে অসুবিধা এই ধরনের সিস্টেমটিকে তৈরি হতে বাধা দিয়েছে। হাইপারলুপটি একটি ভ্যাকট্রিন সিস্টেমের সাথে সাদৃশ্যযুক্ত তবে প্রায় এক মিলিবার চাপে কাজ করে।

সঠিক অনুচ্ছেদ শিরোনাম কোনটি?
titleA. যুক্তরাষ্ট্র
titleB. কার্যপদ্ধতি
titleC. হাইপার পোল্যান্ড (Hyper Poland)
titleD. প্রতিযোগিতা (হাইপারলুপ পড)
উত্তর: titleB
ফাগুয়ারা শাহ জাহান দ্বারা নির্মিত একটি বাজার ভিত্তিক শহর। সময়ের সাথে সাথে, ফাগুয়ারায় কিছু মানুষ চাষবাস শুরু করেন এবং এটি একটি গ্রামীণ চেহারা নেয়। ফাগুয়ারা সারকি, মূল গ্রামীণ ফাগুয়ারার আওতায় পড়ে , কিন্তু বর্তমানে শুধু সুখচাইনাইনা গুরুদ্বার (সুখচাইন নগর) অঞ্চলে কিছু লোক চাষআবাদ অব্যাহত রেখেছেন। এখন ফাগুয়ারা একটি শিল্প ভিত্তিক শহর এবং পোশাক কেনাকাটার জন্য জনপ্রিয়। এখানে লাভলি পেশাগত বিশ্ববিদ্যালয় আছে।

সঠিক অনুচ্ছেদ শিরোনাম কোনটি?
titleA. সুলতানপুর লোধি
titleB. কার্তারপুর
titleC. ফাগুয়ারা
titleD. নুরমহল
উত্তর: titleC
তিনি ২০০৫ সালে স্বল্প বয়সে কিডনিজনিত কারণে মৃত্যুবরন করেন। ১৯৯৯ সালের রমজান মাসে হঠাৎ অসুস্থ হয়ে চিকিত্সার্থে সিঙ্গাপুর যান। সেখানেই কিডনি সমস্যা ধরা পড়ে। ২০০০ সালের মার্চে ব্যাঙ্গালোরে বোন শামসুন নাহার আইভীর কিডনি তার দেহে প্রতিস্থাপন করা হয়। ২০০৪ সালে দেহে ক্ষতিকারক ভাইরাসের উপস্থিতি ধরা পড়ে। ২০০৫ সালের ২৬ জানুয়ারি গুরুতর অসুস্থ মুন্নাকে হাসপাতালে ভর্তি করা হয়। প্রায় তিন সপ্তাহ পর ১২ ফেব্রুয়ারি সকাল ৬টায় তিনি মৃত্যুবরণ করেন।

সঠিক অনুচ্ছেদ শিরোনাম কোনটি?
titleA. জন্ম
titleB. মৃত্যু
titleC. স্মৃতি
titleD. ফুটবল ক্যারিয়ার
উত্তর: titleB
মনিক আর. মরগান তার "ন্যারেটিভ মিনস টু লিরিক্যাল এন্ডস ইন ওয়ার্ডসওয়ার্থ'স প্রেল্যুড" গ্রন্থে লিখেছেন, "কবিতাটির অধিকাংশ স্থান জুড়ে রয়েছে প্রকৃতির সঙ্গে ওয়ার্ডওয়ার্থের যোগ যা তাঁর 'কাব্যিক লক্ষ্যটিকে অনুমোদন জানিয়েছে'। কবিতাটির লক্ষ্য হল তাঁর মহান কবিতা রচনার দক্ষতাকে বর্ণনা করা। "দ্য প্রেল্যুড" এই দক্ষতারই সাক্ষাৎ প্রমাণ।" কবিতাটিতে প্রকৃতি ও মানুষের জগতের মধ্যে পারস্পরিক সচেতনতা ও আধ্যাত্মিক যোগাযোগের ব্যাপারে কবির মানসিক বিকাশের বর্ণনা পাওয়া যায়।

সঠিক অনুচ্ছেদ শিরোনাম কোনটি?
titleA. বিষয়বস্তু
titleB. সংস্করণ
titleC. সমালোচনা
titleD. গঠন: "দ্য প্রেল্যুড" ও "দ্য রেক্ল্যজ"
উত্তর: titleC
বিভিন্ন ধরনের বরবটির জাত রয়েছে। যেমন- বিএইউ বরবটি-১ , কেগর নাইটি, চীনা বরবটি, ফেলন, লালবেনী, ঘৃত কুমারী, গ্রীন লং, তকি, বনলতা ইত্যাদি। তবে কেগরনাটকী নামে একটি উন্নত জাতের বরবটি অনেক দিন পর্যন্ত চাষ হয়ে আসছে। কেগরনাটকী জাতটি পৌষ এবং মাঘ মাস ছাড়া সারা বছরই চাষ করা যায়। বরবটির উল্লেখযোগ্য জাতের মধ্যে কেগরনাটকী ও লাল বেণী জাতের ফলন সবচেয়ে বেশি।

সঠিক অনুচ্ছেদ শিরোনাম কোনটি?
titleA. পরিচিতি
titleB. অপকারতা
titleC. জাত
titleD. পুষ্টিগুণ
উত্তর: titleC
নেরিকা ধানের রয়েছে কয়েক প্রজাতির জাত। এই ধানের জাত নেরিকা-১ থেকে ১৮ পর্যন্ত। বিভিন্ন প্রজাতির বিভিন্ন বেশিষ্ট্য রয়েছে। 
যেমন নেরিকা-১, নেরিকা-৪, নেরিকা-১০ ইত্যাদি। এর মধ্যে এক হাজার ধানের ওজন ২৬ থেকে ৩৬ গ্রামের ধান কাটার পর মাত্র তিন দিনের মধ্যে আবারও বীজ বোনা যায়। সরাসরি ধান ছিটিয়ে কিংবা বীজতলায় চারা তুলে এই ধান চাষ করা সম্ভব।

সঠিক অনুচ্ছেদ শিরোনাম কোনটি?
titleA. ফসল কর্তন, মাড়াই, শুকানো ও সংরক্ষণ
titleB. প্রি-জার্মিনেট
titleC. প্রজাতি
titleD. আবিষ্কার নামকরণ
উত্তর: titleC
১৯৮৮ সালে, ইরান সর্বোচ্চ শৈশব স্থূলতা হারের শীর্ষ সাত দেশের মধ্যে একটি ছিল। ২০০৫ সালে, ৩৩.৭% প্রাপ্তবয়স্কদের মধ্যে বিপাকীয় সিনড্রোম বিস্তারের ঝুঁকি ছিল। আট মিলিয়ন ইরানী ইতিমধ্যে এই সমস্যার লক্ষণ নিয়ে বাস করছে। ১৯৯৫ সালে, ৬ বছরের বয়সের ছেলেদের ২৪.৭% এবং ২৬.৪% মেয়েদের ওজন বেশি ছিল।

স্থূলত্ব বাড়ার অন্যতম প্রধান কারণ হল নগরায়ন। ২০০৫ সালে, গড়ে একজন ইরানী নাগরিক প্রতি বছর ৪২ লিটার সোডা গ্রহণ করেছিল, পাশাপাশি ৪০% বেশি শর্করা, ৩০% বেশি চর্বি এবং শরীরের প্রয়োজনের চেয়ে ৪০% বেশি খাবার গ্রহণ করেছিল। স্বল্প ক্রিয়াকলাপের জীবনধারা সাথে মিলিয়ে ফাস্টফুড এবং জাঙ্ক ফুডের ব্যাপক প্রাপ্যতা স্থূলতা বৃদ্ধির প্রবণতায় ভূমিকা রেখেছে। অন্যান্য কারণগুলির মধ্যে রয়েছে প্রযুক্তির প্রভাব এবং ভাত এবং রুটির উচ্চ ব্যবহার। অনেক মাঝারি আয়ের পরিবার তারা যে পরিমাণ খাবার সরবরাহ করতে পারে তার মধ্যেই সীমাবদ্ধ, যা স্থূল শিশুদের একটি উচ্চ হার সৃষ্টি করে।তবে, শৈশবকালে স্থূলত্ব কোনও উদ্বেগের বিষয় নয় কারণ এটি বিশ্বাস করা হয় যে এই শিশুরা বয়সের সাথে সাথে তাদের মেদ বাড়িয়ে তুলবে। শৈশব স্থূলতার স্বাস্থ্যের প্রভাব অজানা।
বাচ্চাদের মধ্যে স্থূলত্বের প্রবণতা বাড়ছে। পৌর অঞ্চলে মেয়ে এবং ছেলে উভয়ের মধ্যেই স্থূলতার প্রকোপ বাড়ছে তবে কখনও কখনও গ্রাম্য অঞ্চলে ছেলে এবং মেয়েদের মধ্যে এর হ্রাস দেখা যায়। অতিরিক্ত ওজনকে অগ্রাধিকার হিসাবে লক্ষ্য করা উচিত এবং বিভিন্ন অঞ্চল এবং জেলাগুলির সম্প্রসারণের সাথে বিবেচনা করা উচিত।

সঠিক অনুচ্ছেদ শিরোনাম কোনটি?
titleA. স্থূলতা
titleB. খাদ্যাভ্যাস, খাদ্য উপাদান ও জাঙ্ক ফুড
titleC. খাদ্য সুরক্ষা এবং খাদ্য প্যাকেজিং
titleD. এইচআইভি / এইডস
উত্তর: titleA
১৯২৪-২৫ মৌসুমে ধনপতি এস. বি. জোয়েলের ব্যবস্থাপনায় ইংরেজ দল দক্ষিণ আফ্রিকা সফরে আসে। টেস্ট খেলার অভিজ্ঞতাসম্পন্ন খেলোয়াড় থাকা সত্ত্বেও টেস্ট মানসম্পন্ন দক্ষিণ আফ্রিকা দলের বিপক্ষে চার খেলায় অংশ নেয়; তবে, খেলাগুলো টেস্টের মর্যাদা পায়নি ও প্রথম-শ্রেণীর খেলারূপে গণ্য হয়। নামি ডিন চারটি খেলার সবকটিতেই অংশ নেন। তবে, খুব কমই দলে ভূমিকা রাখতে সমর্থ হন। জোয়েল একাদশের বিপক্ষে ট্রান্সভালের খেলায় তিনি দ্বিতীয় ইনিংসে ১১৮ রান তুলেছিলেন।

১৯২৫-২৬ মৌসুম থেকে ট্রান্সভাল দলের অধিনায়কের দায়িত্ব বর্তায় নামি ডিনের উপর। প্রথম মৌসুমে ছয় খেলার পাঁচটিতেই জয় পেয়ে কারি কাপের শিরোপা লাভ করে তার দল। পরের বছর প্রত্যেক খেলাতেই জয়ে পেয়েছিল ট্রান্সভাল দল।

সঠিক অনুচ্ছেদ শিরোনাম কোনটি?
titleA. দলে প্রত্যাখ্যাত
titleB. আন্তর্জাতিক ক্রিকেট
titleC. অধিনায়কত্ব লাভ
titleD. নিজদেশে অংশগ্রহণ
উত্তর: titleD
মঙ্গোলদের ক্ষমতা ও প্রভাব ধ্বংস হবার পর এই অঞ্চলে টার্কি ও কাইতাগিকে কেন্দ্র করে নতুন শক্তি কেন্দ্র গড়ে ওঠে। ষোড়শ শতকের শুরুর দিকে এই অঞ্চলকে পারসিয়রা (সাফাভি শাসনাধীন) তাদের শাসনব্যবস্থার অন্তর্ভুক্ত করে। তারা প্রায় উনবিংশ শতাব্দীর প্রথমাংশ পর্যন্ত এই অঞ্চল শাসন করে। ষোড়শ ও সপ্তদশ শতাব্দীতে এই অঞ্চলের বৈধ ঐতিহ্যগুলোকে সুসংহত করা হয় এবং পাহাড়ী সম্প্রদায়গুলো বিশেষ স্বায়ত্তশাসন ভোগ করতে থাকে।

১৭২২-২৩ সালে সংঘটিত রুশো-পারসিক যুদ্ধের সময় পিটার দা গ্রেট পারস্যের সাফাভীদের নিকট হতে দাগেস্তানের উপকূল দখল করে নেন। ফলে অষ্টাদশ শতাব্দীতে প্রথমবারের মতো রাশিয়ানরা এই অঞ্চলে প্রভাব বিস্তার করতে সক্ষম হয়। যদিও পরবর্তীতে ১৭৩৫ সালে গাঞ্জা চুক্তির মাধ্যমে অঞ্চলটিকে পারস্যের কাছে ফিরিয়ে দেয়া হয়।

১৭৩০ এর দশকের মধ্যে এবং ১৭৪০ এর দশকের শুরুর দিকে নিজের ভাইদের হত্যার প্রতিশোধ নিতে এবং দাগেস্তান অঞ্চল পুরোপুরি দখল করতে ইরানের শাসক ও সামরিক জিনিয়াস নাদির শাহ্ দাগেস্তানে একটি দীর্ঘস্থায়ী অভিযান পরিচালনা করেন। প্রাথমিকভাবে তাঁর অভিযান সফল হলেও, পরবর্তীতে দাগেস্তানের বেশ কিছু জাতিগোষ্ঠীর সাথে যুদ্ধে চূড়ান্ত পরাজয়ের ফলে নাদির শাহ্‌ তাঁর বাহিনী নিয়ে পশ্চাদপসরণ করতে বাধ্য হন। ১৭৪৭ সালের পর থেকে দাগেস্তানের ইরান শাসিত অংশটুকু দারবান্দ খানাতের মাধ্যমে পরিচালিত হতো, যার কেন্দ্র ছিল দারবান্দ। ১৭৯৬ সালে রাশিয়ার শাসক ক্যাথেরিন দা গ্রেটের পারস্য অভিযানের সময় দারবান্দ রাশিয়ার হস্তগত হয়। যদিও পরবর্তীতে অভ্যন্তরীণ প্রশাসনিক সমস্যার কারণে রাশিয়ানরা এই অঞ্চল থেকে নিজেদের সরিয়ে নিতে বাধ্য হয় এবং ইরান পুনরায় দাগেস্তান দখল করে।

সঠিক অনুচ্ছেদ শিরোনাম কোনটি?
titleA. রুশ সাম্রাজ্যের বিরুদ্ধে যুদ্ধ
titleB. ভূগোল
titleC. রাজনীতি
titleD. পালাবদলক্রমে পারসীয় ও রুশ শাসন
উত্তর: titleD
মহিউদ্দিন তিরিশ বছরেরও বেশি সময় ধরে দেশের আরএমজি খাতের সাথে যুক্ত ছিলেন। ১৯৯২ সালে ওনাস অ্যাপারেল লিঃ প্রতিষ্ঠা করে গার্মেন্টস শিল্পে প্রবেশ করেন। তারপর পুস্পো গ্রুপ নামে পোশাক শিল্প প্রতিষ্ঠান শুরু করেন। গার্মেন্টস এক্সেসরিজ, রিয়েল এস্টেট, শিপিং, ফিশিং, ট্রলার, ড্রেজিং, সোলার এনার্জি, অটো ইট, হস্তশিল্প ইত্যাদির মতো ব্যবসায়ও তিনি যুক্ত। তিনি বিজিএমইএ বিশ্ববিদ্যালয় ফ্যাশন অ্যান্ড টেকনোলজির (বিইউএফটি) ট্রাস্টি বোর্ডের পরিচালক, সোসাইটি ফর অ্যান্টি অ্যাডিকশন মুভমেন্টের (এসএএম) ভাইস প্রেসিডেন্ট, বাংলাদেশ পোশাক শিল্পের জন্য সেন্টার অব এক্সিলেন্স (সিইবিএআই) এবং রাগবি ফেডারেশন, মোহামেডান স্পোর্টিং ক্লাব লিমিটেড এবং বিজিএমইএ অ্যাপারেল ক্লাবের পরিচালক।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. ব্যাক্তিগত জীবন
titleC. রাজনৈতিক জীবন
titleD. কর্মজীবন
উত্তর: titleD
অ্যাল্যান্ড এর দ্বীপপুঞ্জ ফিনল্যান্ডের একটি অঞ্চল, কিন্তু অন্যান্য অঞ্চলের তুলনায়, এটি একটি উচ্চ মাত্রায় স্বায়ত্তশাসন উপভোগ করে। ১৯২১ সালে অ্যাল্যান্ডের স্বায়ত্তশাসনের আইনটিতে (১৯৯১ সালে সর্বশেষ সংশোধিত) ব্যাপক স্বায়ত্তশাসন প্রদান করা হয়। এবং স্বায়ত্তশাসন ১৯২১ সালে লীগ অব নেশনসের সিদ্ধান্ত দ্বারা নিশ্চিত হয়। আল্যান্ডের সংসদ অন্যান্য প্রদেশের মধ্যে কর্তব্য পরিচালনা করে এবং কেন্দ্রীয় সরকারের রাজ্য প্রাদেশিক অফিসের দ্বারা প্রয়োগ করে। অ্যাল্যান্ড ফিনল্যান্ড পার্লামেন্টে একটি প্রতিনিধি পাঠায়, যে নর্ডিক কাউন্সিলের সদস্য। এটি সিদ্ধান্ত হয় যে, এবং জনগনকে চাঁদা দিতে হবে না। অ্যাল্যান্ড ১৯৮৪ সাল থেকে নিজস্ব ডাকটিকেট চালু করেছে, এবং এখানে এদের নিজস্ব পুলিশ বাহিনীও আছে। অ্যাল্যান্ড এর অধিবাসীদের অধিকাংশ তাদের প্রথম ভাষা হিসাবে সুইডিশকে গন্য করে (২০০৭ সালে ৯১.২%)। সুইডেন এবং ইম্পেরিয়াল রাশিয়ার মধ্যে ১৮০৯ সালে এবং ফিনল্যান্ড এবং সুইডেন ১৯১৭-১৯২১ এর মধ্যে বিরোধের ফলস্বরূপ অ্যাল্যান্ড স্বায়ত্বশাসিত অবস্থায় ছিল।

সঠিক অনুচ্ছেদ শিরোনাম কোনটি?
titleA. ফিনল্যান্ড ও অ্যাল্যান্ড
titleB. বিকেন্দ্র্রীকরণ
titleC. মার্কিন যুক্তরাষ্ট্র ও পুয়ের্তো রিকো
titleD. ফিজি ও রটুমা
উত্তর: titleA
জাহাজটি নির্মাণ করেছে মাজাগাঁয় ডক লিমিটেট এবং ডিজাইন করেছে নেভি ডিজাইন ব্যুরো। জাহাজটির নির্মাণ কৌশল এতই উন্নত যে দূরে অন্য জাহাজ থেকে মনে হবে এটি মাছ ধরা টলার। জাহাজটি ১৬৩ মিটার লম্বা ও ১৭ মিটার চওড়া। এটি একটি ডুবজাহাজ প্রতিরোধী ও ১৬টি মিসাইল ছুড়তে সক্ষম যুদ্ধ জাহাজ। জাহাজটিতে ইউক্রেন থেকে আনা ২টি ডিজেল ইঞ্জিন, ২টি গ্যাস টার্বাইন ও ২টি জেনেরেটর রয়েছে। জাহাজটির গতি ৩০ নটিকাল কিমি (৫৬ কিমি/ঘণ্টা) এবং এর রেঞ্জ ৮০০ নটিকাল কিমি বা ১৫০০ কিমি।

সঠিক অনুচ্ছেদ শিরোনাম কোনটি?
titleA. ক্ষেপণাস্ত্র ব্যবস্থা
titleB. সেন্সর ও রাডার
titleC. ডুবজাহাজ সনাক্তকরণ প্রযুক্তি
titleD. প্রযুক্তি ও নির্মাণ
উত্তর: titleD
পূর্বাঞ্চলীয় সবুজ মাম্বা বৃক্ষবাসী এবং গোপনচারী সর্প প্রজাতি। প্রধানত দিনের বেলাতেই এদের দেখা যায়। এরা অধিকাংশ সময় কাটায় মাটি থেকে উপরে অপেক্ষাকৃত ঘন ঝোপঝাড় ও ডালপালায় যেখানে ঘন সবুজের ঘেরাটোপে ক্যামোফ্লেজড করতে সুবিধা হয়। এই প্রজাতির সাপদের সচরাচর মাটিতে দেখা যায় না, যদি না এরা তৃষ্ণা মেটাতে, শিকার ধরতে বা রোদ পোয়াতে, সেইসময় মাটিতে নামতে বাধ্য হয়। গ্রিন মাম্বা খুব সচকিত ও ভীতু ধরনের সাপ। অতি ক্ষিপ্র চলন এবং গাছে চড়ায় এরা দারুণ পারদর্শী। রাতে ঘুমানোর জন্য এরা গাছের ফাঁপা কোটরের পরিবর্তে পাতার স্তূপের মধ্যে কুণ্ডলী পাকিয়ে শুতে পছন্দ করে। যদিও গাছের কোটরীদের কখনো সখনো ঘুমাতে দেখা যায়। এই প্রজাতির চলন-গমনের ধারা লক্ষ করা উদ্দেশ্যে, দুটি পূর্নবয়স্ক পূর্বাঞ্চলীয় সবুজ মাম্বা সাপকে নিয়ে ২৭দিনের বেশি সময় ধরে পর্যবেক্ষণ করা হয়। গবেষকরা খেয়াল করে দেখেছেন যে সক্রিয় ভাবে শিকার ধরার বদলে এরা গোপনে লুকিয়ে শিকার ধরে। তাই এদের চলাফেরা ও নড়াচড়া খুব সংকীর্ণ গণ্ডির মধ্যে সীমাবদ্ধ। এই বিষয়টি অন্যান্য মাম্বা গোষ্ঠীর অথবা অধিকাংশ এলাপিডি প্রজাতির চরিত্রবিরোধী কারণ এরা সক্রিয়ভাবে শিকার ধরে বা শিকারের সন্ধানে ঘুরে বেড়ায়। গবেষকদের এই সমীক্ষায় প্রাথমিক যে প্রমাণগুলি পাওয়া যায় তা গ্রিন মাম্বার শিকার ধরার পদ্ধতির উপর আলোকপাত করে। সমীক্ষায় দেখা গেছে যে এক জায়গায় বসে অপেক্ষা করে শিকারের জন্য ওঁত পেতে থাকার অভ্যাস ছাড়াও কোনও কোনও ক্ষেত্রে পূর্বাঞ্চলীয় সবুজ মাম্বাকে শিকারের সন্ধানে বেরিয়ে শিকার ধরতেও দেখা যায়। উইলিয়াম ইয়র্ক এর বর্ণিত শিকার সন্ধানী গ্রিন মাম্বার ঘুমন্ত বাদুরকে শিকারের বর্ণনা এই তথ্যকে জোরদার করে। খাদ্য সংগ্রহ ও নতুন বাসস্থানের সন্ধানে গ্রিন মাম্বার পরিযায়ীটার কোনও উল্লেখ পাওয়া যায় না। বাস্তবিক পক্ষে, একই স্থানে বসবাস করাই এদের চারিত্রিক বৈশিষ্ট্য। গ্রিন মাম্বা গড়ে দৈনিক প্রায় ৫.৪ মিটার (১৮ ফুট) চলাফেরা করে। এদের দীর্ঘতর নিকটাত্মীয় ব্যাক মাম্বার তুলনায় এরা লাজুক এবং অপেক্ষাকৃত অনেক কম আক্রমণাত্মক ও ভয়াবহ। চরিত্রগত ভাবে এরা মানুষ ও অন্যান্য খাদক প্রাণীর উপস্থিতি যথাসম্ভব এড়িয়ে চলে। নিজের উপস্থিতি জানান দেওয়ার বা ভয় দেখানোর চাইতে এরা গুপ্ত থাকা ও পলায়নপরটাকেই বেশি প্রাধান্য দেয়। গ্রিন মাম্বা প্রজাতিরা অন্যান্য মাম্বার মতই দ্রুতগামী এবং ঘণ্টায় ৭ মেইল পর্যন্ত দূরত্ব অতিক্রম করতে পারে। বিপদ বা বাধার সম্মুখীন হলে এরা সাধারণত ছোবল মারে না, কিন্তু ক্রমাগত বাধা বা বিপত্তির সম্মুখীন হলে এদের কখনো দ্রুত এবং বারবার ছোবল দিতে দেখা যায়। 

সঠিক অনুচ্ছেদ শিরোনাম কোনটি?
titleA. আচরণ এবং বাস্তুসংস্থান
titleB. সংরক্ষণ পর্যায়
titleC. পূর্বাঞ্চলীয় সবুজ মাম্বা শিকারীগণ
titleD. আঁশের বিন্যাস
উত্তর: titleA
"চেম্বার অফ সিক্রেটসে" মোট ১৮ টি অধ্যায় রয়েছে। এগুলো হলঃ

১। নিকৃষ্টতম জন্মদিন
২। ডব্বির সতর্কবাণী
৩। দ্য বারো
৪। ফ্লারিশ ও ব্লটসে
৫। হোমপিং উইলো
৬। গিল্ডরয় লকহার্ট
৭। মাডব্লাডস ও মার্মারস
৮। মৃত্যুদিনের উৎসব
৯। দেয়াল লিখন
১০। রোগ ব্লাজার
১১। ডুয়েলিং ক্লাব
১২। পলিজুস পোশান
১৩। অতি গোপনীয় ডায়েরি
১৪। কর্নেলিয়াস ফাজ
১৫। আরাগগ
১৬। চেম্বার অফ সিক্রেটস
১৭। স্লিদারিনের উত্তরাধিকারী
১৮। ডব্বির পুরস্কার

সঠিক অনুচ্ছেদ শিরোনাম কোনটি?
titleA. রূপায়ন
titleB. ভিডিও গেমস
titleC. কাহিনী সংক্ষেপ
titleD. অধ্যায়সমূহ
উত্তর: titleD
১৯৭০ সালের ১লা জুলাই রাজশাহী বিশ্ববিদ্যালয়ের ফলিত পদার্থ বিজ্ঞান ও ইলেকট্রনিক্স বিভাগে প্রভাষক হিসেবে যোগদান করেন। পরবর্তীতে ১৯৮০-৮২ সাল পর্যন্ত জাম্বিয়ার লুসাকাতে অবস্থিত জাম্বিয়া বিশ্ববিদ্যালয়ে এবং ১৯৮২-৮৪ সাল পর্যন্ত নাইজেরিয়ার আহমাদ বেল্লু বিশ্ববিদ্যালয়ে শিক্ষকতা করেন। ১৯৮৬-৮৯ পর্যন্ত তিনি তার নিজ বিভাগ পদার্থ বিজ্ঞান ও ইলেকট্রনিক্স এর সভাপতি ও মাদার বক্স হলের প্রভোস্টের দায়িত্ব পালন করেন। এছাড়াও তিনি ১৯৮৭ সালে রাজশাহী বিশ্ববিদ্যালয়ের সিন্ডিকেট সদস্য এবং ১৯৮৯ সালে সিনেট সদস্য ছিলেন। ১৯৯৭-৯৯ পর্যন্ত রাজশাহী বিশ্ববিদ্যালয়ের উপ-উপাচার্য এবং ১৯৯৯-২০০১ পর্যন্ত উপাচার্যের দায়িত্ব পালন করেন। উল্লেখ্য তিনি উপ-উপাচার্য থাকাকালীন ১৯৯৮ সালে স্বাধীনতার পরে রাজশাহী বিশ্ববিদ্যালয়ের প্রথম সমাবর্তন অনুষ্ঠিত হয়। ২০১২ তে ফলিত পদার্থ বিজ্ঞান ও ইলেক্ট্রনিক ইঞ্জিনিয়ারিং বিভাগ হতে অবসর গ্রহণের পর বর্তমানে রাজশাহীতে বরেন্দ্র বিশ্ববিদ্যালয়ের উপদেষ্টার দায়িত্ব পালন করছেন। এছাড়াও বর্তমানে তিনি বাংলাদেশ আওয়ামীলীগের উপদেষ্টা মন্ডলীর একজন সদস্য। 

২০০৯-২০১২ সাল পর্যন্ত তিনি যুক্তরাজ্যে বাংলাদেশের হাই কমিশনার এবং আয়ারল্যান্ডের রাষ্ট্রদূত হিসেবে দায়িত্ব পালন করেন। ১৯৯৯ সালে একুশে ফেব্রুয়ারিকে ইউনেস্কো "আন্তর্জাতিক মাতৃভাষা দিবস" হিসেবে ঘোষণা করে। এতে প্যারিসে বাংলাদেশের প্রতিনিধি দলের একজন সদস্য হিসেবে তিনি গুরুত্বপূর্ণ ভূমিকা পালন করেন।

উল্লেখ্য এম সাইদুর রহমান খান ৩৫ টির মত দেশ ভ্রমণ করেছেন এবং বিভিন্ন দেশে ২০ টির মত আন্তর্জাতিক সেমিনারে অংশগ্রহণ করেছেন।

সঠিক অনুচ্ছেদ শিরোনাম কোনটি?
titleA. প্রকাশনা
titleB. জন্ম ও পরিবার
titleC. কর্মজীবন
titleD. শিক্ষা ও গবেষণা
উত্তর: titleC
ফেব্রুয়ারি, ২০১৮ সালে দক্ষিণ আফ্রিকার নিয়মিত অধিনায়ক ফাফ দু প্লেসিসের আঙ্গুল ভেঙ্গে যাবার কারণে সফররত ভারত দলের বিপক্ষে শেষ পাঁচ ওডিআই ও টি২০আই সিরিজে অধিনায়কত্ব করতে পারেননি। ফলে, তার অনুপস্থিতিতে ঐ দায়িত্ব পালন করার জন্যে এইডেন মার্করামকে মনোনীত করা হয়। এ দায়িত্বে পালনকালে তার বয়স ছিল ২৩ বছর ১২৩ দিন। এরফলে গ্রেইম স্মিথের পর দ্বিতীয় সর্বকনিষ্ঠ দক্ষিণ আফ্রিকান ওডিআই অধিনায়ক মনোনীত হন তিনি।

সঠিক অনুচ্ছেদ শিরোনাম কোনটি?
titleA. অধিনায়কত্ব লাভ
titleB. শৈশবকাল
titleC. ঘরোয়া ক্রিকেট
titleD. সম্মাননা
উত্তর: titleA